Mawasiliano Kati ya mwalimu na mwanafunzi

MAZUNGUMZO BAINA YA MWALIMU BONFACE NA MWANAFUNZI DONBELL KUHUSU NJIA ZA KUIMARISHA MATOKEO SHULENI
(Mwalimu mkuu Bwana Bonface Wakhungu yumo ndani ya ofisi saa tatu unusu asubuhi. Anachukua simu yake ya mkononi kisha kumpigia katibu wake. Punde si punde mlango unabishwa baada ya muda usiokuwa mrefu. Kumbe katibu alikuwa amemkubalisha mwanafunzi kuingia ili wawere kuonana na mwalimu mkuu) 
Mwalimu Mkuu : Karibu ndani (Ananena huku akiangalia mkononi mwake ili aisome saa yake) Mwanafunzi: Asante sana mwalimu. (huku akiinama kuonyesha heshima) Nilipata habari kuwa ulikuwa unataka mazungumzo nami kuhusu jinsi za kuimarisha matokeo bora shuleni. Ninafurahi sana kuwa hapa.
Mwalimu Mkuu : Naam, murwa kabisa. (Akimnyoshea mkono kumsalimia) Ninaona uketi chini ili tuanze kilichotuleta hapa.
Mwanafunzi : Asante. (akiketi kwa taratibu) Naam, kuna njia mbali mbali za kuboresha matokeo yetu na njia moja kulingana nami ni kuweza kuongeza muda wa madarasa ya jioni ili kuweza kuwapa walimu kadha wa kadha pamoja na wanafunzi kutimiza malengo yao kimaisha na kimasomo. Kulingana na shule yetu inapofika saa tatu unusu wanafunzi wote huwa wanayaacha madarasa yao nakuelekea kwenye bweni ilhali wanaporudi wanafukuzwa na walinzi warudi mabwenini.
Mwalimu Mkuu : Safi kabisa nami pia ninaonelea iwapo tunaweza kuanzisha mpango wa kuwa zawadi wanafunzi kama wewe wanaofanya mitihani yao vyema na kupita. Ninaona kama kufanya hivyo kutawapa wanafunzi motisha ya kufanya bidii masomoni.
Mwanafunzi : Pia hio ni mbinu mojawapo inayoweza kutiliwa mkazo. Na-a-a-a mwalimu vipi tukisema kuwa tuweze kutunga masomo fulani ili wanafunzi wa kidato cha 2mpaka 4 wawe wakiweza kwenda kwenye maktaba na kudurusu vitabu tofauti tofauti hivyo tutakuwa tunawapa fursa ya kufanya utafiti wakutosha hivyo basi matokeo yetu bilashaka yataimarika. 
Mwalimu Mkuu : Naam nimekuskiza. Tunaweza pia kuweka ratiba za siku fulani kwa muhula uwe siku ya kiswahili na siku ya kizungu na masomo mengine ili kuruhusu kupata mafunzo zaidi juu ya masomo hayo.
Mwanafunzi : Maoni yangu pia nilionelea kuwa tunaweza mara kwa mara kuleta na kuweka kwa mpango vitu kama mitihani ya dharura mara kwa mara hasa kwa wana kidato cha nne ili kuongeza kiwango chao cha kusoma na kuelewa mambo.
Mwalimu Mkuu : Asante sana, ninaona kwamba muda unatupa kisogo (Akisimama na kunyosha mkono wake ili kunisalimia kunipa kwaheri) Tutaweza kupatana tena siku nyingine baada ya mtihani wa ndani na kuzungumza mengi.
Mwanafunzi : (huku akiondoka) Asante sana mwalimu mkuu, siku njema. Nitapatikana iwapo utanihitaji.
Mwalimu Mkuu : Haya, sawa sawa, asante siku njema pia nawe.